  Виталий Пронин Али 181 нылпи садъёсын но 2 школаосын кылдытэмын дежурной группаос.Туспуктэм: udmurt.ru Ижлэн бюджетаз ог 2 миллион манет чакламын вал город Думаысь депутатъёслэсь ужзэс газет-журналъёс, радио-телевидение пыр возьматонлы. Но та уксёез нылпи садъёслы но школаослы сётыны чакламын. Таӵе ӵектонэн депутатъёс азе потӥз город Думалэн йырыз Олег Гарин: — Али 181 нылпи садъёсын но 2 школаосын кылдытэмын дежурной группаос. Отчы ветло нылпиос, кудъёсызлэн анай-атайёссы ужано луо. Со сяна, школаос пыр радъямын трос нылпиё но ёрмыса улӥсь семьяослы сиён-юонэн наборъёсты люкылон. Соин ик нылпи учреждениослы кулэ маскаос, антисептикъёс, перчаткиос. Асьмеос ваньзэ лэсьтыны кулэ, кышкыт инфекция медаз вӧлмы шуыса. Депутатъёс таӵе дэмланэн одӥгтэмак соглаш кариськизы. _________ Элина КУМАЧЁВА Теги: Ижкар  